jkorsvik/nowiki_second_scrape_merged huggingface dataset:
Jesus og Josefine

Jesus og Josefine (originaltittel: Jesus & Josefine) er en dansk julekalender for barn som gikk på TV 2 Danmark i 2003. Serien handler om en dansk jente som finner en tidsmaskin og reiser tilbake til Nasaret på Jesu tid. Serien har manus av Bo Hr. Hansen og Nikolaj Scherfig, mens regi er ved Carsten Myllerup. Serien ble produsert av Cosmo film
Den ble sendt med norsk tale i advent 2011 på NRK Super i Norge. Serien har også blitt sendt gjentatte ganger, men oftest som en del av morgenprogrammet Julemorgen. Opprinnelig ble serien sendt på TV2 Danmark.
Julekalenderen ble etterfulgt av filmen Oskar & Josefine (2005).


== Handling ==
Julekalenderen handler om Josefine. Hun liker ikke julen, fordi hun selv har bursdag på samme dag og føler Jesus får all oppmerksomheten. Hun kommer inn i en butikk som eies av den mystiske Thorsen, hvor hun finner et lite krybbespill. Dette krybbespillet fungerer som en slags tidsmaskin som bringer Josefine og vennen Oskar tilbake i tiden til byen Nasaret omkring 12 e.Kr. Der møter de Jesus som barn. Dette ene besøket blir til flere, og løpende forandrer Oskar og Josefines besøk Jesu liv, noe som også griper inn i de fortellingene Bibelen har om Jesus.


== Rolleliste ==
Den norske oversettelsen er av Aslak Moe, og innspillingen er gjort av SDI Media. Den norske intro-sangen er sunget av Heidi Gjermundsen Broch og Heine Totland.


== Referanser ==


== Eksterne lenker ==
(en) Jesus og Josefine på Internet Movie Database 
(da) Jesus og Josefine i Danmark Nationale Filminstitut
Universitetsbiblioteket i Tromsø

UiT Universitetsbiblioteket (UB) ble offisielt opprettet som en del av Universitetet i Tromsø i 1972. Universitetsbiblioteket er et offentlig fag- og forskningsbibliotek. Biblioteket er en del av det totale faglige og pedagogiske tilbudet ved UiT Norges arktiske universitet.


== Avdelinger ==
UiT Universitetsbiblioteket har følgende avdelinger:

Avdeling for publikumstjenester
Avdeling for samlinger
ResultBiblioteket har 11 lokaler:

Altabiblioteket
Hammerfestbiblioteket
Harstadbiblioteket
Kultur og samfunnsfagbiblioteket (KS)
Kunstakademiets bibliotek
Lærerutdanningsbiblioteket (Stengt - flyttet sommeren 2020 til KS-biblioteket)
Museumsbiblioteket
Musikkbiblioteket
Narvikbiblioteket
Natur- og helsefagbiblioteket (NH)
Psykologi- og jusbiblioteket (PJ)


== Eksterne lenker ==
Offisielt nettsted 
Result
Universitetsbiblioteket på Facebook
Universitetsbiblioteket på Twitter
UiT Universitetsbiblioteket på Instagram
Munin - UiTs åpne arkiv for vitenskapelige arbeider
Kyle Walker

Kyle Andrew Walker (født 28. mai 1990) er en engelsk fotballspiller som spiller for Manchester City FC.Walker startet sin profesjonelle karriere i Sheffield United i 2008. Etter to kamper i Sheffield dro han på lån til Northampton Town, hvor han bare spilte ni kamper. Walker signerte så for Tottenham i 2009. Etter låneopphold hos tre forskjellige klubber, etablerte han seg i Tottenhams førsteellever i løpet av 2011/12-sesongen. 23. september 2016 skrev han under en ny kontrakt med Tottenham til 2021.Den 14. juli 2017 signerte Walker for Manchester City i en overgang verdt 45 millioner pund.


== Landslaget ==
Han har også representert England og har også flere kamper på aldersbestemte landslag.
Han ble tatt ut i Englands EM-tropp til EM i Frankrike 2016.Han ble tatt ut i Englands tropp til VM i fotball 2018 i Russland.Han ble tatt ut i Englands EM-tropp til EM i fotball 2021.Han ble tatt ut i Englands tropp til VM i fotball 2022 i Qatar.


== Referanser ==


== Eksterne lenker ==
(de) Kyle Walker – Munzinger Sportsarchiv 
(en) Kyle Walker – FIFA 
(en) Kyle Walker – UEFA 
(fr) Kyle Walker – LÉquipe 
(en) Kyle Walker – Transfermarkt 
(en) Kyle Walker – national-football-teams.com 
(en) Kyle Walker – WorldFootball.net 
(en) Kyle Walker – Soccerbase.com 
(en) Kyle Walker – FootballDatabase.eu 
(en) Kyle Walker – Soccerway
Mortan Nolsøe

Mortan Vilhelm Nolsøe (1924–1987) var en færøysk folklorist og folkeminnesamler som i mange år var knyttet til Institutt for folkeminnevitskap ved Universitetet i Oslo. 
I 1969 kom han med i arbeidet med TSB-katalogen og arbeidet spesielt med de færøyske balladene og typologiseringen av Troll- og kjempevisene. På 70-tallet dro han tilbake til Færøyene og grunnla lydbåndsamlingen. 
Han fikk St. Olavsmedaljen i 1986 for «sin innsats for færøysk-norsk samarbeid og for vitenskapelige tjenester». Han ble samme år utnevnt til professor ved Fróðskaparsetur Føroya, men døde året etter.


== Referanser ==


== Eksterne lenker ==
(no) Publikasjoner av Mortan Nolsøe i BIBSYS
Gary Cahill

Gary James Cahill (født 19. desember 1985) er en engelsk fotballspiller som fra 30. juni 2022 er klubbløs.Han har tidligere spilt for Aston Villa, Burnley, Sheffield United, Chelsea og Bolton.


== Landslaget ==
Han ble tatt ut i Englands EM-tropp til EM i Frankrike 2016.Han ble tatt ut i Englands tropp til VM i fotball 2018 i Russland.Den 28. august 2018 ga han seg på landslaget.


== Referanser ==


== Eksterne lenker ==
Offisielt nettsted 
(en) Gary Cahill – kategori av bilder, video eller lyd på Commons 
(de) Gary Cahill – Munzinger Sportsarchiv 
(en) Gary Cahill – FIFA 
(en) Gary Cahill – UEFA 
(fr) Gary Cahill – LÉquipe 
(en) Gary Cahill – Transfermarkt 
(en) Gary Cahill – national-football-teams.com 
(en) Gary Cahill – Soccerbase.com 
(en) Gary Cahill – FootballDatabase.eu 
(en) Gary Cahill – Soccerway 
(en) Gary Cahill – EU-Football.info
Véronique Béliveau

Véronique Béliveau (født Nicole Monique 24. januar 1955 i Montréal i Quebec) er en kanadisk skuespiller og pop-/rocksanger som ble nominert for 1987 Juno Award som Årets kvinnelige vokalist. Hennes første album var Prends-moi comme je suis i 1977. I 1983 fikk hun sitt gjennombrudd med singelen "Je Suis Fidèle" og albumet "Transit". Hennes første album på engelsk var "Borderline" i 1987. I 1985 var hun en av en gruppe kanadiske sangere som laget «Tears Are Not Enough» for å støtte kampen mot hungersnøden i Etiopia. En av hennes høyprofilfremføringer var åpningen av  Galaen for Expo 86.
Véronique Béliveau er hovedsakelig kjent som en sanger, men har også vært med i filmen Parlez-nous d'amour fra 1976.


== Diskografi ==


=== Album ===
1977 Prends-moi comme je suis (RCA)
1980 Veronique Beliveau (RCA)
1983 Transit (A & M)
1985 Cover Girl Cache Ton Coeur (A & M)Som Veronique (uten etternavn)

1987 Borderline (A & M)
1989 Veronique


=== Singler ===
1977 "Nous Partirons En Univers" (RCA)
1980 "Aimer" (RCA)
1983 "Je Suis Fidele" (A & M)
1983 "C'est Un Reveur" (A & M)
1983 "That Boy" (A & M)
1984 "Please" (A & M)
1985 "Je Suis Comme Je Suis" (A & M)
1985 "Toute La Nuit" (A & M)
1985 "Le Rock" (A & M)
1985 "Cover Girl" (A & M)Som Veronique (uten etternavn)

1986 "Make A Move On Me" ( A & M)
1987 "I Can't Help It" (A & M)
1989 "Jerusalem (A & M)" (duett med Marc Gabriel)
1989 "House of Love" (A & M)


=== Videoklipp ===
1985 Tears Are Not Enough (dokumentar)
1986 Make A Move On Me
1987 I Can't Help It
1989 House Of Love


=== Annet ===
Med Northern Lights

1985 "Tears Are Not Enough"


== Referanser ==


== Eksterne lenker ==
(en) Véronique Béliveau på Internet Movie Database 
(en) Véronique Béliveau hos The Movie Database 
(en) Véronique Béliveau på Discogs 
(en) Véronique Béliveau på MusicBrainz 
(en) Véronique Béliveau på AllMusic
Torgrim Sørnes

Torgrim Sørnes  (født 2. mars 1956) er en pensjonert gynekolog som tidligere arbeidet som overlege ved fødeavdelingen ved Ahus. Han har skrevet seks bøker om alle norske henrettelser i perioden 1752 – 1876, en biografi over bøddelen i Trondheim Mathias Fliegenring og en biografi over den første fylkeslegen i Buskerud, Jon Gisleson.


== Bibliografi ==
Et villnis av redsler: De henrettede i Norge 1752-1758 Commentum Forlag (2022) ISBN 978-82-841-6172-3
Dr Gisleson og hans pasienter Commentum Forlag (2021) ISBN 978-82-841-6168-6
Dødsskyggens daler: De henrettede i Norge 1759-1764 Commentum Forlag (2020) ISBN 978-82-841-6151-8
Menneskeham: De henrettede i Norge 1765-1771 Commentum Forlag (2018) ISBN 978-82-936-4126-1
Bøddel: Mathias Fliegenring 1685–1729 Vigmostad & Bjørke  (2016) ISBN 978-82-516-8604-4
Mørkets gjerninger: De henrettede i Norge 1772 – 1782 Commentum Forlag (2014) ISBN 978-82-823-3255-2
Uten nåde. De henrettede i Norge 1783 – 1814 Schibsted forlag (2011) ISBN 978-82-516-5559-0
Ondskap: De henrettede i Norge 1815 – 1876 Schibsted forlag (2009) ISBN 978-82-516-2720-7


== Podkast ==
2021- Henrettelsespodden (sammen med Kyrre Holm Johannessen)


== Eksterne lenker ==
Torgrim Sørnes' hjemmeside
Power Balance

Power Balance er et amerikansk selskap etablert i 2007 som i hovedsak produserer holografiske armbånd.
Armbåndene har vært solgt under påstander om å kunne øke styrke, balanse og fleksibilitet hos den som bærer armbåndet, og har særlig vært populært blant idrettsutøvere. Blant idrettsstjerner som anbefaler bruk av båndet er Formel 1-føreren Rubens Barrichello. I 2010 opplevde selskapet en omsetning på 35 millioner dollar.
I 2010 ble selskapet pålagt av Australian Competition and Consumer Commission å innrømme offentlig at de påståtte effektene av armbåndene ikke på noen måte kunne dokumenteres vitenskapelig, og at markedsføringen dermed var ulovlig. I januar 2011 ble selskapet saksøkt i USA for villedende markedsføring. I november 2011 begjærte selskapet seg konkurs etter å ha inngått et forlik som innebar store erstatningsbeløp for selskapet.Selskapet QuarterInk har importert armbåndene til Norge og de er solgt blant annet gjennom butikkjeden Intersport.


== Referanser ==
David Stockdale

David Adam Stockdale (født 20. september 1985) er en engelsk fotballspiller som spiller for Sheffield Wednesday FC.Han har tidligere spilt for York City, Darlington og Fulham FC, Wycombe Wanderers FC samt en rekke utlånsklubber.
Den 28. juli 2014 meldte han overgang fra Fulham til Brighton & Hove Albion FC, hvor han skrev under på en treårskontrakt.I juni 2022 meldte han overgang fra Wycombe Wanderers FC til Sheffield Wednesday FC.


== Referanser ==


== Eksterne lenker ==
(en) David Stockdale – UEFA 
(en) David Stockdale – Transfermarkt 
(en) David Stockdale – WorldFootball.net 
(en) David Stockdale – Soccerbase.com 
(en) David Stockdale – FootballDatabase.eu 
(en) David Stockdale – Soccerway 
(en) David Stockdale – FBref 
(es) David Stockdale – as.com
Enda Mariam ortodokse kirke

Enda Mariam ortodokse kirke er en ortodoks kirke i Asmara i Eritrea. Kirken ble bygget ferdig i 1938.
Canal9

Canal9 var en norsk reklamefinansiert TV-kanal som eksisterte fra 2011 til 2014. Kanalen var en del av det nordiske betal-TV-selskapet C More Entertainment og hadde hovedvekt på TV-serier, fotball, dokumentarer og filmer. Kanalen startet sine sendinger i Norge den 25. november 2011 og erstattet det som før var TV 4 Fakta.
80 % av norske husstander kunne ta inn kanalen ved oppstart. Kanalen var tilgjengelig hos Get via kabel, Canal Digital via kabel og parabol, i bakkenettet hos RiksTV og via IPTV hos Telenor, NextGenTel og Altibox.
Kanalen sendte bl.a. den amerikanske såpeserien Glamour samt kamper fra både EM i fotball 2012 og Europaligaen. Den hadde (fra 2012) to egenproduksjoner: Reisebyrået, med Thomas Leikvoll og Sverre Krogh Sundbø, og Livsstilsguiden med Linda Johansen, Marianne Westby, Monica Øien og May Lisbeth Midtgård Myrvang som programledere. Begge programmene hadde premiere den 29. september 2012, men ble avsluttet allerede i 2013.


== Nedleggelse ==
Kanalen besluttet å stanse sine sendinger fredag 30. mai 2014, like før midnatt. Årsaken var lave seertall. Kanalen var på høyden under fotball-EM i juni 2012 og hadde en topp under mesterskapet med en seerandel på 1,6 prosent. Men kanalen fikk aldri noe godt fotfeste og markedsandelen har holdt seg godt under et halvt prosentpoeng i tv-markedet.


== Andre land ==
En dansk versjon av kanalen har vært tilgjengelig i Danmark siden 2009.


== Referanser ==


== Eksterne lenker ==
Canal9 Danmark
Svømmeføtter

Svømmeføtter er føtter som er utrustet med hud mellom eller langs med tærne hos levende organismer. Dersom huden vokser mellom tærne kalles den svømmehud eller flygehud (avhengig av funksjonsbehovet, svømming eller flyging), men om huden vokser langs med tærne så kalles det svømmelapper. I begge tilfeller er det en adapsjonen som setter organismen i bedre stand til å transportere seg i vann og annen flytende væske. Svømmehud mellom tærne finner man hos en rekke arter, blant annet reptiler, amfibiedyr, pattedyr og mange fugler. Svømmelapper finnes blant annet hos artene som inngår i ordenen lappedykkere.
Hos noen sjøpattedyr har adapsjonen til livet i vann gått så langt at lemmene har blitt fullstendig omdannet. Dette gjelder for eksempel seler, som har fått omdannet de fremre føttene til luffer, mens bakføttene har vokst delvis sammen med svømmeføtter i enden. Også hvalene har fått lemmene fullstendig omdannet, men hos disse dyrene har de fremre lemmene blitt til sveiver, mens de bakre lemmene har trukken inn i kroppen og erstattet av en hale (forlengelse av ryggraden) som ender i en liggende halefinne.
En kunstig syntetisk versjon av svømmehud brukes av mennesker, for å skape større framdrift i vann når man svømmer eller dykker. Også disse kalles gjerne svømmeføtter eller froskeføtter.


== Fotogalleri ==


== Se også ==
Luffer
Sveiver
Carissimi

Carissimi (latin for «elskede») er en gruppe prester som vil ha retten til å avstå fra gudstjenestefellesskap med biskoper som har godtatt homofilt samliv. Bakgrunnen er uenigheten i Den norske kirke i synet på om homofilt samboende skal kunne ha vigslede stillinger i kirken. Den er også et uttrykk for splittelsen i Den norske kirke i synet på homofilt samliv.
Carissimi-bevegelsen oppstod i 2007 da fire personer med Dag Øivind Østereng, daværende sogneprest i Ulvik i spissen, kom med oppropet «For enhetens skyld».Organisasjonen fikk videre fart ved utnevningen av Stavanger-biskopen Erling Pettersen i 2009. 19 prester i Stavanger bispedømme mente biskop Erling Pettersen var for liberal, og vil ha en annen løsning for tilsyn av deres prestetjeneste. Carissimi befinner seg i et konservativt kirkelig mindretallsmiljøet.Bispemøtet ville ikke følge opp Carissimi-prestenes ønske om en permanent, alternativ tilsynsordning. Bispemøtet åpnet likevel for at det kan utvikles ulike løsninger i hvert bispedømme. Men det grunnleggende er at alle prester og kirkelig tilsatte står under tilsyn av sine respektive biskoper. Et element i en lokal løsning kan være at biskopen utpeker er prost til å stå i en særskilt rådgivningsrelasjon til en prest.


== Referanser ==
Triakisikosaeder

Et triakisikosaeder er et catalansk legeme med 60 likebeinte trekanter som sider, 14 hjørner og 36 kanter. Dualpolyederet er det avstumpede dodekaederet.
Merete Riisager

Merete Riisager Andersen (født 1. mars 1976 i Aarhus) er en dansk politiker (LA). Hun var Danmarks undervisningsminister fra Lars Løkke Rasmussens tredje regjering ble
dannet 28. november 2016 til den gikk av i juni 2019.Hun er cand.mag. i pedagogikk fra Københavns Universitet fra 2003. Riisager har siden jobbet med kompetanse- og organisasjonsutvikling som medarbeider ved Det humanistiske fakultet ved Københavns Universitet 2003–2004, konsulent i IMS Assima A/S 2004–2007, direktør i PricewaterhouseCoopers 2007–2010 og direktør i LEGO 2010–2011.
Hun var kandidat til Folketinget for Radikale Venstre i søndre Odense 2006–2010, og meldte seg i 2010 inn i Liberal Alliance. Fra 2011 er hun valgt til Folketinget fra Fyns storkrets. Riisager er Liberal Alliances gruppesekretær samt utdannelses-, EU- og statsborgerskapspolitiske ordfører.


== Referanser ==


== Eksterne lenker ==
(da) Offisielt nettsted 
(da) Merete Riisager på Facebook 
(da) Merete Riisager hos Folketinget
Stjernekinematikk

Stjernekinematikk er studien av stjerners bevegelse uten å gå inn på hvordan stjernen oppnår sin bevegelse. Dette skiller seg fra stjernedynamikk som går inn på gravitasjonseffekter. Bevegelsen til en stjerne relativ til solen kan gi nyttig informasjon om opprinnelsen og alderen til en stjerne så vel som strukturen og utviklingen til den omgivende galaksen.
Innen astronomi er det bredt akseptert at de fleste stjernene oppstår inne i molekylskyer. Stjernene som dannes i slike skyer danner åpne stjernehoper som består av dusinvis til tusenvis av legemer. Disses hopene distanseres over tid. Stjerner som skilles ut fra hopenes kjerne betegnes som medlemmer av hopens stjernekoalisjon. Hvis de resterende stjernene senere driver gjennom galaksen som en noenlunde sammenhengende hop betegnes de som en bevegelig gruppe.


== Romhastighet ==
En del av stjernebevegelsen mot eller bort fra solen, kjent som radialhastighet, kan måles fra spektrumendringer forårsaket av Doppler-effekten. Den tverrgående egenbevegelsen må bli funnet ved å ta en rekke posisjonsbestemmelser mot andre fjerne objekter. Når avstanden til en stjerne er fastsatt ved hjelp av astrometriske virkemidler som parallakser, kan romhastigheten beregnes.
 Dette er en stjernes faktiske bevegelse i forhold til solen eller det lokale hvilesystemet. Sistnevnte tas typis som en posisjon for solens nåværende beliggenhet som følger en sirkulær bane rundt det galaktiske sentrumet ved gjennomsnittshastigheten til de de nærliggende stjernene med lav hastighetsspredning.


== Referanser ==


== Videre lesning ==
Majewski, Steven R. (2006). «Stellar Motions». University of Virginia. Arkivert fra originalen 25. januar 2012. Besøkt 25. februar 2008. 
«The Space Velocity and its Components». University of Tennessee. Besøkt 25. februar 2008. 
Blaauw A., Morgan W.W. (1954), The Space Motions of AE Aurigae and mu Columbae with Respect to the Orion Nebula, Astrophysical Journal, v.119, p. 625
Hoogerwerf R., de Bruijne J.H.J., de Zeeuw P.T. (2000), The Origin of Runaway Stars, Astrophysical Journal, v. 544, p. L133
Brown; Geller; Kenyon; Kurtz (2006). «A Successful Targeted Search for Hypervelocity Stars». Astrophys.J. 640: 35-. Bibcode:2006ApJ...640L..35B. arXiv:astro-ph/0601580 . doi:10.1086/503279. 
Edelmann, H.; Napiwotzki, R.; Heber, U.; Christlieb, N.; Reimers, D. (2005). «HE 0437-5439: An Unbound Hypervelocity Main-Sequence B-Type Star». The Astrophysical Journal. 634 (2): L181–L184. Bibcode:2005ApJ...634L.181E. arXiv:astro-ph/0511321 . doi:10.1086/498940. 


== Eksterne lenker ==
ESO press release about runaway stars Arkivert 16. mai 2008 hos Wayback Machine.
Entry in the Encyclopedia of Astrobiology, Astronomy, and Spaceflight
Two Exiled Stars Are Leaving Our Galaxy Forever
Entry in the Encyclopedia of Astrobiology, Astronomy, and Spaceflight
Hypervelocity stars. I. The spectroscopic survey information on HV 6 & HV 7
Young stellar kinematic groups, David Montes, Departamento de Astrofísica, Universidad Complutense de Madrid.
LPC (programmeringsspråk)

LPC, en forkortelse av Lars Pensjö C, er et objektorientert  programmeringsspråk som er basert på programmeringsspråket C. Språket ble opprinnelig utviklet av Lars Pensjö for å muliggjøre bygging av MUD rollespill på programvaren LPMud. Språket ble konstruert for utviklingen av videospill, men dets fleksibilitet har ført til at det er blitt brukt i en rekke formål, og til dets videre utvikling til programmeringsspråket Pike.
LPC er sterkt påvirket av C og C++, og dets syntaks plasserer det i familien av C-lignende språk.


== Eksterne lenker ==
Offisielt nettsted
Stjernemagnetfelt

Et stjernemagnetfelt er et magnetfelt generert av bevegelsen av konduktiv plasma inne i en stjerne. Denne bevegelsen skapes gjennom konveksjon som er en form for energitransport som involverer fysisk bevegelse av materialer. Et lokal magnetfelt utøver en kraft på plasmaet og gir en effektiv økning i trykket uten en tilsvarende økning i tettheten. Som et resultat stiger den magnetiserte regionen relativt til den resten av plasmaet helt til den når stjernens fotosfære. Dette danner stjerneflekker på overflaten i tillegg til det relaterte fenomenet koronalooper.


== Målinger ==

En stjernes magnetfelt kan måles ved hjelp av Zeemaneffekten. Normalt vil atomene i en stjernes atmosfære absorbere visse typer energifrekvenser i det elektromagnetiske spekteret og produsere karakteristiske mørke absorpsjonslinjer i spektrum. Når atmoer er i et magnetflet kan i imidlertid disse linjene bli splittet til flere linjer med tett linjeavstand. Energien blir også polarisert med en retning som avhenger av retningen til magnetfeltet. Dermed kan styrken og retningen av en stjernes magnetfelt fastslås ved hjelp av linjene fra Zeemaneffekten.Et stjernespektropolarimeter brukes for å måle magnetfeltet til en stjerne. Instrumentet består av en spektrograf kombinert med et polarimeter. Det første instrumentet som ble dedikert til studien av stjerners magnetfelt var NARVAL, som var montert påp Bernard Lyot-teleskopet ved Pic du Midi de Bigorre i de franske Pyreneene.Forskjellige målinger – inkludert magnetometermålinger over de siste 150 årene; 14C i tre ringer; og 10Be i iskjernene – har etablert betydelig magnetisk variasjon på solen over tidsskalaer på tiår, århundre og årtusener.


== Referanser ==


== Eksterne lenker ==
Donati, Jean-François (16. juni 2003). «Surface magnetic fields of non degenerate stars». Laboratoire d’Astrophysique de Toulouse. 
Donati, Jean-François (5. november 2003). «Differential rotation of stars other than the Sun». Laboratoire d’Astrophysique de Toulouse.
Distrikter i Jharkhand

Liste over distrikter i Jharkhand. Distriktene er en administrativ inndeling av den indiske delstaten Jharkhand.


== Referanser ==
Dorin Drăguţanu

Dorin Drăguţanu (født 19. mars 1974 i Chișinău) er en moldovsk økonom, som siden november 2009 har vært sentralbanksjef for Moldovas nasjonalbank.Han er utdannet ved Alexandru Ioan Cuza-universitetet i Iaşi i Romania, der han tok spesialisering innen bank og finans. 
I november 2009 overtok han som sentralbanksjef etter Leonid P. Talmaci, og han er utnevnt for en syvårsperiode. 


== Referanser ==


== Eksterne lenker ==
Moldovas sentralbank – Chairman of the Council of administration of the National Bank of Moldova
Hymns from Nineveh

Hymns from Nineveh er et dansk folkpop-band. Bandet er på plate et enmannsprosjekt, men på konserter består det av opp til sju medlemmer. Hymns from Nineveh debuterte med EPen Uncomplicated Christmassongs i 2009, og har senere gitt ut to album, begge i 2011. Albumet Hymns from Nineveh gikk inn på sjuendeplass på den danske albumlisten og var en av de danske kandidatene til Nordic Music Prize 2011Bandet spilte i 2011 på Roskildefestivalen.


== Diskografi ==
Uncomplicated Christmassongs (EP) – 2009
Hymns from Nineveh – 2011
Endurance in Christmas Time – 2011


== Referanser ==


== Eksterne lenker ==
(da) Offisielt nettsted 
(en) Hymns from Nineveh på Discogs 
(en) Hymns from Nineveh på MusicBrainz 
(en) Hymns from Nineveh på Spotify 
(en) Hymns from Nineveh på Songkick